 Adriano Combalino oo isagu ah Madaxa Hayadda Actionaid, 47-dal, oo munaasibada ka soo qeyb galay, markii ugu horeeysayna dalka yimid, ayaa aad u soo dhaweeyey Mashruucan, waxaanu sheegay inuu Mashruucani qiimo iyo faaiidooyin badan leeyahay, Bulshada wax badan u tari doono, waxaanu yidhi In aan halkan yimaado aad ayaan ugu faraxsanahay, Mashruucana waa Mashruuc aad muhiim u ah, xaalad Maceeshada Caalamku sii adkaanayso, iyada oo dhibaatooyin badani ka jiraan xaga maceeshada, Caalamkana Lixdii qofba, qof ayaa Gaajo ku seexda kuna soo toosa, Caalamku haddii uu yahay Lix Bilyan, Bilyan ayaa Gaajo ku seexda, arintu maaha in Cunto laaani Caalamka ka jirto, ee Cunto ku filani wey taala, balse Cuntaas Caalamka taala ayaan si cadaalad ah loo maamulin, Maalinba Maalinta ka dambeysna wey ka sii daraysaa, Cimilada Aduunkuna wey isbadalaysa,Maceeshada Caalamkuna wey sii qaaliyoobaysa, marka uu Roob yimadaana Daadad ayaa yimaada,taasina waxa ay ka qeyb qaadanaysa in dadka qeyb ka mid ah ay noloshu ku sii adkaato, Mashruucan ka hirgalaya Gobolada Maroodi-jeex iyo Gabiley inay wax ka tari doono dhibaatadaas jirta. 